2023. április 21-én, pénteken

este 8 órakor a Díszteremben

PÁRI ANDRÁS

2000B, jogász, szociológus, Kopp Mária Intézet

Egy különleges demográfiai jelenség: az ikerség

címmel tart előadást.

A demográfia fő kutatási területe a népesség és népmozgalmi események vizsgálata. Milyen okok, jelenségek idézik elő a népesség számának, összetételének változását? Miért érdekes a reprodukciós ráta és az anyák átlagéletkora a gyermekvállaláskor? Milyen demográfiai magyarázatokat tud adni jelen állás szerint a tudomány az ikerszületésekre?

Az állatvilágban nem ritka esemény a többes születés, azonban az emberi populációban jóval ritkább az ikerszületés. Vajon hány iker élhet a világon, Európában, illetve Magyarországon? Mivel foglalkozik az ikerkutató? Miért érdekes Magyarország az ikerkutatások világtérképén? Milyen tudományágat érint is igazából ez a kutatás? Hogy kapcsolódik egyáltalán az ikerkutatás és a demográfia és a szociológia?

Az előadáson választ kapunk a fenti kérdések mellett arra is, hogy a brit tudósok miért nem ”brit tudósok”.

**Minden érdeklődőt – nemcsak ikreket – szeretettel hívunk és várunk!**